***Informacija o objavi Javnog poziva osnovnim školama na administrativnom području Zagreba, Osijeka, Rijeke i Splita na prijavu za sudjelovanje u projektu „Na putu do smanjenja rizika od katastrofa“***

|  |
| --- |
| Svrha poziva |

Ravnateljstvo civilne zaštite Ministarstva unutarnjih poslova u partnerstvu s Agencijom za odgoj i obrazovanje provodi projekt „Na putu do smanjenja rizika od katastrofa“, sufinanciran iz Kohezijskog fonda u okviru Operativnog programa Konkurentnost i kohezija 2014. – 2020.

Ukupna vrijednost projekta je procijenjena na 14.506.976,36 kuna, a iz Kohezijskog fonda se osigurava 12.330.929,91 kuna.

Između ostalog, projektom se želi uvrstiti teme smanjenja rizika od katastrofa u program osnovnoškolskog obrazovanja uključivanjem osnovnih škola u projektne aktivnosti.

Projektom je planirana provedba aktivnosti u osam odabranih osnovnih škola. U provedbi projektnih aktivnosti se očekuje sudjelovanje učitelja prirode, geografije i stručnih suradnika pedagoga te učenika 5. razreda.

Za tu svrhu, Ravnateljstvo civilne zaštite u suradnji s Agencijom za odgoj i obrazovanje raspisuje javni poziv za odabir škola koje će sudjelovati u projektu.

|  |
| --- |
| Tko se može prijaviti |

Prijaviti se mogu sve osnovne škole s administrativnog područja[[1]](#footnote-2) Zagreba, Osijeka, Rijeke i Splita koje zadovoljavaju uvjete definirane točkom 3.1. Javnog poziva.

Za sudjelovanje u projektu će se odabrati po dvije škole iz svakog područja temeljem kriterija odabira navedenih u točki 3.2. Javnog poziva.

**Detaljnije informacije o projektu i projektima aktivnostima, uvjetima sudjelovanja u projektu, ulozi škola te uvjetima podnošenja prijave na poziv su navedene u punom tekstu Javnog poziva na sljedećoj poveznici:** <https://mup.gov.hr/javni-poziv-osnovnim-skolama-na-administrativnom-podrucju-zagreba-osijeka-rijeke-i-splita-za-sudjelovanje-u-projektu-na-putu-do-smanjenja-rizika-od-katastrofa/286000>

|  |
| --- |
| Rok za prijavu |

Javni poziv traje od 17. siječnja 2020. godine do 24. veljače 2020. godine.

Najkasnije vrijeme zaprimanja elektroničke poruke u kojoj se nalazi prijava škole je **23. veljače 2020. godine do 23:59:59 sati.**

1. Administrativno područje označava grad i naselja u njegovoj užoj okolini sukladno Zakonu o lokalnoj i područnoj (regionalnoj) samoupravi (NN, 123/17). [↑](#footnote-ref-2)